**Notă informativă**

**la proiectul de ordin „Cu privire la modificarea Ordinului**

**Ministerului Agriculturii și Industriei Alimentare nr.16 din 05.02.2010 cu privire la aprobarea Regulilor privind înregistrarea agenților economici în producția agroalimentară ecologică”**

|  |
| --- |
| **1. Denumirea autorului și, după caz, a participanților la elaborarea proiectului** |
| Ministerul Agriculturii și Industriei Alimentare |
| **2.Condițiile ce au impus elaborarea proiectului de act normativ și finalitățile urmărite** |
| Proiectul actului normativ a fost elaborat în vederea accesării subvențiilor de către producători.  Necesitate survenită odată cu aprobarea Hotărîrii Guvernului nr. 226/2022 pentru modificarea Hotărârii Guvernului nr. 455/2017 cu privire la modul de repartizare a mijloacelor Fondului Național de Dezvoltare a Agriculturii și Mediului Rural, astfel, astfel în scopul obținerii subvenției în cadrul submăsurii 2.5. Susținerea promovării și dezvoltării agriculturii ecologice, se completează Ordinul Ministerului Agriculturii și Industriei Alimentare nr.16 din 05.02.2010. |
| **3. Principalele prevederi ale proiectului și evidențierea elementelor noi** |
| Principalele prevederi ale proiectului constituie documentele suplimentare obligatorii pentru obținerea subvențiilor, respectiv, două anexe: Anexa nr 1 Notificarea emisă producătorului de către organismul de inspecție și certificare, care să ateste că nu a intervenit nici o cauză de încetare ori de desființare a contractului încheiat între producător și organismul de inspecție și certificare și se află în continuare integrat în sistemul de control al organismului respectiv și Anexa nr 2 Declarația organismului de inspecție și certificare privind confirmarea suprafeței cultivate cu culturi fixatoare de azot, intercalate sau succesive, aprobată prin ordinul organului central de specialitate.  Totodată, termenul de depunere a fișelor de evidență la Ministerul Agriculturii și Industriei Alimentare, care conferă agentului economic calitatea de producător în agricultura ecologică și reprezintă documente eligibile pentru solicitarea sprijinului, se prelungește pînă la 31 august. |
| **4.Fundamentarea economico-financiară** |
| Implementarea prezentului proiect nu va necesita cheltuieli financiare de la bugetul de stat.  Totodată cheltuielile legate de stimularea promovării agriculturii ecologice prin acordarea de subvenții, urmează a fi acoperite din contul și în limita alocațiilor aprobate pentru Fondul național de dezvoltare a agriculturii și mediului rural, în cuantumul stabilit de legislația în domeniul subvenționării producătorilor agricoli. |
| **5. Modul de încorporare a actului în cadrul normativ în vigoare** |
| Urmare aprobării proiectului, nu va apărea necesitatea modificării sau abrogării unor acte normative. |
| **6. Avizarea și consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, proiectul actului normativ și nota informativă, sînt plasate pentru consultări publice pe pagina web oficială a Ministerului Agriculturii și Industriei Alimentare www.maia.gov.md (compartimentul „Transparența decizională” sub compartimentul „Proiecte-de-documente”).  În urma consultărilor publice propunerile recepționate vor fi generalizate în Sinteza obiecțiilor și propunerilor/recomandărilor. |

**Șef Serviciul producție ecologică**

**și produse cu denumire de origine Marcela Stahi**